“Ke ne ke tshogile thata fa morutabana wa me wa thutoloago a ne a re thuto ya rona e e latelang e tla nna kaga thuto ya gore dilo di iphetogetse fela ka botsone go nna tse dingwe. Ke ne ke itse gore ke tla tshwanelwa ke gore ke tlhalose mo tlelaseng gore nna ke eme fa kae mo kganetsanong eno.”—Raquel, 14. 19 Fa Modimo a tseela ditšhaba kgato, “di tla itse gore ke [ene] Jehofa.” (Esek. 36:23) O tla romela masomosomo a gagwe a a tlisang katlholo—dibopiwa tse dintsintsi tsa semoya di eteletswe pele ke Keresete Jesu—gore a tle go senya tsamaiso yotlhe ya ga Satane mo lefatsheng. (Tshen. 19:11-19) Fa re gopola gore nako nngwe mo bosigong bo le bongwe fela moengele a le mongwe o ne a “kgemetha ba le dikete di le lekgolo le masome a robabobedi le botlhano” ba baba ba Modimo, re ka tlhomamisega gore go tla nna motlhofo gore masomosomo a legodimo a senye masalela otlhe a tsamaiso ya ga Satane mo lefatsheng fa pitlagano e kgolo e fitlha mo nakong ya makgaolakgang ka Haramagedona. (2 Dikg. 19:35; Tshen. 16:14, 16) Satane le madimona a gagwe ba tla golegwa ka dingwaga di le sekete. Kgabagare ba tla senngwa.—Tshen. 20:1-3.